મળી રહેલી જાણકારી મુજબ કોન્સ્ટેબલ વિનોદ કુમાર સિયાના પોલીસ સર્કલ બુલંદશહરમાં નોકરી કરે છે. તેણે આ અરજી ડેપ્યૂટી એસપીને 5 ઓગસ્ટના રોજ લખી છે. ઈલાહાબાદના એએસપી સુકિર્તિ માધવે ટાઈમ્સ ઓફ ઈન્ડિયા સાથે વાતચીત કરતા કહ્યું કે કોન્સ્ટેબલ વિનોદ કુમારની અરજી સોશિયલ મીડિયા પર વાઈરલ થઈ છે. તેમણે ભગવાન શિવના જળાભિષેક કરવા માટે છ દિવસની રજા માટે અરજી કરી હતી. આ પહેલી ઘટના છે કે શ્રાવણ મહિનામાં કોઈ કોન્સ્ટેબલે ભગવાન શિવના જળાભિષેક કરવા માટે આવી રીતે રજા માંગી હોય. અધિકારીઓએ તેની રજા પણ મંજૂર કરી લીધી છે.